Stħarriġ f’disa’ pajjiżi ewropej juri li meta l-infirmiera ta’ sptar ikollhom xogħol aktar minn kemm jifilħu, ħajjet il-pażjenti hija f’riskju. L-istudju, li deher f’ The Lancet , juri li fi sptarijiet fejn infermiera ikollha sitt pażjenti u fejn 60 fil-mija tal-infiermiera ikollhom baċellerat, ir-riskju li l-pażjenti jmutu huwa terż inqas minn meta infermiera jkollha tieħu ħsieb tmien pażjenti u fejn 30 fil-mija biss ikollhom il-lawrja. L-istudju sar fil-Belġju, l-Ingilterra, il-Fillandja, l-Irlanda, l-Olanda, in-Norveġja, Spanja, l-Isvezja u l-Isvizzera. Ir-riżultati jikkonfermaw dak li nstab fi studji oħra fl-Istati Uniti.